open-index/open-wikipedia-markdown huggingface dataset:
קורינה מאי

**קורינה מאי** (בגרמנית: **Corinna May**; נולדה ב-6 באוקטובר 1970) היא זמרת גרמנייה.

## ביוגרפיה
מאי נולדה בברמן, מגיל צעיר התעניינה במוזיקה ושרה במקהלה של בית ספר.

היא השתתפה במספר תחרויות כישרונות וב-1997 יצא אלבומה הראשון אותו הפיקה בעצמה.

ב-1999 יצא אלבומה השני.

היא זכתה בקדם האירוויזיון הגרמני לשנת 1999 עם השיר “Hör den Kindern einfach zu”, אך לאחר מכן השיר נפסל כי התברר שיצא קודם לכן על ידי מבצע אחר ועל פי חוקי האירוויזיון כל השירים בתחרות צריכים להיות מקוריים ולא גרסאות כיסוי, השיר שזכה שבמקום השני בקדם נשלח לאירוויזיון שהתקיים באותה שנה בירושלים.

ב-2000, שנה לאחר מכן היא ניסתה בשנית לייצג את גרמניה באירוויזיון עם השיר "I Believe in God” והייתה במקום השני.

ב-2000 גם ביצעה דואט עם הזמרת ריבה מקנטייר

ב-2002 זכתה שוב בקדם האירוויזיון הגרמני עם השיר “I Can’t Live Without Music”, היא ייצגה את גרמניה באירוויזיון 2002 באסטוניה והייתה בו במקום ה-21.

ב-2006 התארחה במופע האומנותי של קדם האירוויזיון הגרמני.

## קישורים חיצוניים
* 

* https://timesofmalta.com/articles/view/germany-s-fun-singer-corinna-may-promotes-her-eurovision-dream.176532

קטגוריה:זמרות גרמניות
קטגוריה:נציגי גרמניה באירוויזיון
קטגוריה:גרמניות שנולדו ב-1970
קטגוריה:גרמנים שנולדו ב-1970
התנגדות אנטי-קומוניסטית בפולין לאחר מלחמת העולם השנייה

**התנגדות אנטי-קומוניסטית בפולין לאחר מלחמת העולם השנייה** מתייחסת למאבק המזוין על ידי המחתרת הפולנית נגד השליטה של ברית המועצות על פולין לקראת סוף מלחמת העולם השנייה ולאחריה על הרפובליקה העממית הפולנית. לוחמת גרילה שנוצרה במהלך המלחמה על ידי תנועת ההתנגדות, כללה מגוון של התקפות צבאיות כנגד בתי כלא סובייטים, ושלל משרדים ומתקנים של שירותי הביטחון הפולניים והסובייטים.

## רקע
בינואר 1945, הממשלה הקומוניסטית הפרו-סובייטית שהוקמה בפולין בתמיכת הכוחות המזוינים של ברית המועצות הכריזה על המחתרת הפולנית האנטי-נאצית כלא חוקית, במיוחד על ארמייה קריובה, והורתה לחבריה להתפרק מנשקם בעודה מבטיחה להם חופש וביטחון. רבים מלוחמי המחתרת הניחו את נשקם ונרשמו אצל הרשויות, אבל לאחר מכן נעצרו רבים מהם והושלכו לכלא. אלפים עונו ולאחר מכן הוגלו לגולאגים הסובייטים או נשפטו במשפטי שדה שבסופם נרצחו. כתוצאה מהדיכוי, רבים מחברי ארמייה קריובה (AK) הפסיקו לבטוח הממשלה החדשה, וחלקם התקבצו מחדש על מנת להתנגד לשלטונות הפרו-סובייטיים. הם הקימו מספר ארגונים יורשים לארמייה קריובה ושחררו מאות אסירים פוליטיים. הם נודעו כ"חיילים המקוללים" של המחתרת הפולנית, בסופו של דבר רובם נתפסו או נהרגו על ידי שירותי הביטחון ויחידות התנקשות מיוחדות של הממשלה הפולנית הקומוניסטית וברית המועצות.

בלילה שבין ה-3 וה-4 בינואר 1944 הצבא האדום חצה לעבר הגבול המזרחי של הרפובליקה הפולנית השנייה באזור ווהלין, ליד הכפר רוקיטנו. בתוך מספר חודשים, הם הדפו את הוורמאכט מערבה, והגיעו לנהר הויסטולה ב-24 ביולי 1944. ב-22 ביולי 1944, בהתאם להוראות ממוסקבה, קומוניסטים פולנים שהגיעו לעיר חלם הקימו את הוועד הפרו סובייטי שנהיה לממשלה הזמנית הפולנית לאחר שעבר ללובלין. לאחר שעברו לוורשה בינואר 1945 עם שחרורה על ידי הצבא האדום, נטשו את השיטה הפרלמנטרית והקימו משטר קומוניסטי נוקשה מבית מדרשו של סטלין. בינתיים ה-נ.ק.ו.ד. ויחידות סמרש יחד עם שירותי הביטחון הפולניים החלו במבצעים רחבי היקף ברחבי המדינה כנגד חברי ארמייה קריובה וארגונים אחרים של המחתרת הפולנית שהיו נאמנים לממשלה הפולנית הגולה. כ-25,000 חיילי מחתרת נעצרו, פורקו מנשקם ונאסרו עד אוקטובר 1944. ב-15 באוקטובר 1944, לברנטי בריה חתם על צו 0012266/44 אשר הורה על הקמת הדיוויזיה ה-64 של הנ.ק.ו.ד שמשימתה הייתה לחימה בהתנגדות הפולנית. עשרות אלפי פרטיזנים פולנים הוגלו למעמקי ברית המועצות. לאחרים ניתנה הבחירה בין מאסר ובין שירות בכוחות המזוינים הפולניים במזרח (בפולנית: Polskie Siły Zbrojne na Wschodzie). המצב בפולין שלאחר מלחמת העולם השנייה היה על גבול מלחמת אזרחים, כאשר תנועת ההתנגדות הפולנית ביצעה התקפות רבות על מתקנים ומוסדות סובייטים ופולנים קומוניסטיים. בתגובה, הרשויות פתחו במעצרים המוניים, הוצאות להורג והתנקשויות. עד 1946 רובה של תנועת ההתנגדות הוכנעה אם כי קיני התנגדות המשיכו להתקיים גם בשנים שלאחר מכן. חייל ההתנגדות האחרון, יוזף פרנצ'אק, נהרג ב-1963.

קטגוריה:פולין: היסטוריה
קטגוריה:המלחמה הקרה
קטגוריה:הרפובליקה העממית הפולנית
קטגוריה:ארמייה קריובה
לא לשידור

**לא לשידור** הוא סרט קולנוע ישראלי שיצא לאקרנים בשנת 1981 העוסק על מאחורי הקלעים של תחנת רדיו צבאית בישראל.

## הפקה וצילום
בסרט השתתפו גדליה בסר, ארנון צדוק, דפנה ארמוני, עמי טראוב ועירית שלג וכן גילה אלמגור, דודו טופז, מאיר סוויסה, טליה שפירא, יוסי פולק ואייל גפן.

צילומי הסרט החלו במרץ 1980 והסתיימו ביולי באותה השנה. את התסריט כתב יעוד לבנון בהתבסס על חוויותיו ככתב וכעורך בתחנת גלי צה"ל. זה היה גם הסרט הראשון באורך מלא שלבנון ביים. קודם לכן ביים כבר מספר סרטים קצרים.

## עלילה
איצקו (גדליה בסר) הוא מפיק בתחנת רדיו צבאית המבוגר בכעשרים שנה מהחיילים בשירות סדיר שעובדים לצידו. לאיצקו יש בת מתבגרת מגרושתו (גילה אלמגור) ובת זוג בהיריון מתקדם (דפנה ארמוני). 
כאשר מגיעה לתחנה חיילת חדשה (עירית שלג), הוא מנהל איתה רומן. 

במקביל איצקו גם משמש כאמרגן של זמר מזרחי (ארנון צדוק) באופן המהווה ניגוד עניינים.

## שחקנים ודמויות

## קישורים חיצוניים

* לא לשידור באתר קרן הקולנוע הישראלי
* 
* 
* 

## הערות שוליים

קטגוריה:סרטי דרמה ישראליים
קטגוריה:סרטים ישראליים משנת 1981
קטגוריה:סרטים בעברית
קטגוריה:צה"ל בקולנוע
קטגוריה:סרטי יעוד לבנון
קרחון סיגמן

**קרחון סיגמן** (באנגלית: **Sigmen Glacier**; בבולגרית: **ледник Сигмен**) הוא קרחון הגובל בהרי ברוגמן באי לייז' בארכיפלג פאלמר, שבאנטארקטיקה.

אורכו של הקרחון 2.2 קילומטרים ורוחבו 2 קילומטרים. הקרחון מתנשא לגובה של 353 מטרים מעל פני הים.

הקרחון מנקז את המורדות הצפון מערביים של הרי ברוגמן; הקרחון מנקז לכיוון מערב - דרום-מערב את פסגת ואז'ארוב, ואת המדרונות הצפון-מערביים של הר קוזיאק. הקרחון זורם לכיוון צפון-מערב ונשפך אל מפרצון פאלאקאריה.

הקרחון ממוקם צפונית-מזרחית לקרחון זבלסורד, ודרומית-מערבית לקרחון שטרנה.

## היסטוריה
### מיפוי הקרחון

הקרחון מופה לראשונה על ידי סוקרים בריטיים בשנת 1978.

### מקור השם
הקרחון נקרא על שם הכפר סיגמן שבדרום מזרח בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* קרחון סיגמן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, וסימון מיקום האתרים סביבו באתר copernix
* מפת אזור קרחון סיגמן

## הערות שוליים

קטגוריה:בולגריה באנטארקטיקה
סיגמן
בלה רווס

**בֵּלָה רֵוֵוס** (במקור **בנימין רוט**, בהונגרית: **Révész Béla**, אסטרגום, 17 בפברואר 1876 - אושוויץ 1944) היה סופר ועיתונאי הונגרי-יהודי, סוציאליסט ומפעילי אומיקה - ההתאחדות הלאומית היהודית-הונגרית לחינוך. נספה בשואה.

## ביוגרפיה
לאחר שנות חניכתו כמתלמד בחנות למסחר בדים בנימין רוט המשיך וסיים את לימודיו בגימנסיה באסטרגום ובבודפשט. בשנת 1905 הכיר את המשורר ההונגרי אנדרה אדי, הפך לאחד ממעגל חבריו ולקח על עצמו את קידום שירתו המהפכנית של אדי. משנת 1907 עד 1908 היה עורך חוג הקריאה של העיתון היומי נפסבה (קול העם-Népszava). הוא ערך גם את כתב העת "רנסאנס". משנת 1908 עבד ב"ניוגט". בשנת 1912 ייסד את "הבמה החדשה" (Új Szinpad) ביחד עם ארתור בארדוש. בשנת 1919, בתקופת הרפובליקה הסובייטית ההונגרית, היה חבר בדירקטורט הסופרים, ולאחר דיכוי הרפובליקה היגר לווינה. הוא שב להונגריה בשנת 1922, התמנה לעורך העיתון נפסבה, "קול העם" ובשנת 1925 התפטר מעבודתו עקב מחלתו. בשנת 1931 קיבל את פרס באומגרטן. בין 1930 לבין 1940 פרסם כתבות בכתב העת "העתיד היהודי" (Zsidó Jövő) בטרנסילבניה. פעל במסגרת האומנותית של אומיקה - ההתאחדות הלאומית היהודית-הונגרית לחינוך ובשנת 1944 נחטף על ידי הגסטפו ומת במחנה השמדה אושוויץ.

## עבודותיו
[ממוזער|לוח לזכרו בעיר [אסטרגום]]
בסיפוריו הקצרים הוא תיאר את הדמויות הדחויות, החולות והמדוכאות של החברה ההונגרית. כרך סיפוריו בשם "הכלא הגדול" (1907), הראה עקבות של הנטורליזם של אמיל זולה. הנטורליזם שלו היה רווי באלמנטים בסגנון אקספרסיוניסטי. ברומן "הכפרים המפרכסים" (1914) תיאר את הסבל החברתי והמיני של הגירת האיכרים הכפויה. בלה רווס קטע באומץ את מבנה הרומן המסורתי, וחידש את שפת הפרוזה ברוח השירה, המוזיקה והביטוי הדינמי; הוא כתב טקסטים פואטיים כ"בטהובן" (1917) וב"המיניאטורות" (1919).

## כתביו

## מידע נוסףראו גם
* *Szemelvények a bírálatokról, melyeket Révész Béla "Régi hárfa" című könyvéről írtak*; Világosság Ny., Bp., 1943
* Sziklay János: Dunántúli kulturmunkások. A Dunántúl művelődéstörténete életrajzokban. Bp., Dunántúli Közművelődési Egyesület, 1941.
* Ki-kicsoda? Kortársak lexikona. [Bp.], Béta Irodalmi Rt., [1937].
* Révai Új Lexikona. Főszerk. Kollega Tarsoly István. Szekszárd, Babits, 1996.

## לקריאה נוספת
* לקסיקון ביוגרפי הונגרי
* מאה שנה לניוגט
* לקסיקון יהודי הונגרי - בלה רווס

## קישורים חיצוניים

* 
* 

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה, 1944)
קטגוריה:משתתפי פעילות האומנות אומיקה
קטגוריה:יהודים זוכי פרס באומגרטן
קטגוריה:סופרים ומשוררים שנספו במחנה ההשמדה אושוויץ
קטגוריה:אסטרגום: אישים
קטגוריה:הונגרים שנולדו ב-1876
קטגוריה:הונגרים שנפטרו ב-1944
גיוראויבראט

**גיוראויבראט** (בהונגרית: **Győrújbarát**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1969 על בסיס שני הכפרים קישבראט (Kisbarát) ונג'בראט (Nagybarát).

## היסטוריה

## הקהילה היהודית
בשני הכפרים חיו יהודים בתקופות זמן שונות:
### יהודי נג'בראט

### יהודי קישבראט

## קישורים חיצוניים

*  

## הערות שוליים

קטגוריה:הונגריה: כפרים
מגדל המים (נגבה)

ממוזער|מגדל המים מזווית אחרת
**מגדל המים בנגבה** היה מכל אגירת מים ומגדל תצפית ואיתות. המגדל נבנה ב-12 ביולי 1939. בעת מלחמת העצמאות כחלק מהמערכה על נגבה, המגדל שימש כמגדל תצפית ואגירת מים ונוקב על ידי פגזי טנקים מצרים על מנת שלא יוכלו לאגור בו מים יותר. כיום המגדל הוא חלק מהמוזיאון בקיבוץ נגבה. המכל על גבי המגדל היה בעל קיבולת המוערכת כ-100 מ"ק ואדריכל המכל היה אלכסנדר בסין שנשלח מטעם חברת סולל בונה.

## הקמת המגדל
נגבה, כשמה כן היא, ממוקמת באזור צחיח ויבש בו לא ניתן להתקיים בלי מים. לפני הקמת היישוב נראה היה כי לא ניתן ליישב את האזור ולהקים בו משק חקלאי ללא מים. לכן, טרם הקמת המגדל, משאית שמשה לשינוע מים לישובי האזור, ביניהם באר טוביה. לאחר הקמתו, המשאית גם שמשה על מנת לשנע מים אל המגדל בכל בוקר.

## המגדל במערכה על נגבה
לאחר שהבריטים עזבו את ארץ ישראל, הם מסרו את אזור מצודת יואב לידי המצרים, דבר שאפשר להם שליטה על כל האזור שליד קיבוץ נגבה. במהלך הפלישה הגדולה המצרית במלחמת העצמאות, בתי הקיבוץ וכן מגדל המים הופצצו רבות על ידי הצבא המצרי.

במהלך ההפגזה הראשונה שבוצעה על הקיבוץ נגבה על ידי תותחי 25 ליטראות, נפגע מגדל המים לראשונה על ידי אחד הפגזים. הפגזים שוגרו מסוללות שהוצבו ליד מג'דל (אשקלון של ימינו) ופאלוג'ה. המגדל שימש כעמדת תצפית ולכן היה יעד עיקרי להפגזה. במהלך ההפגזה המגדל נפגע מכ-150 פגזים.

במהלך המלחמה המגדל שימש כבעל משמעות סמלית והיה סמל לזיהוי הקיבוץ נגבה.

## לאחר המלחמה
לאחר המלחמה דנו חברי הקיבוץ ומומחים בשאלה האם לשקם את מגדל המים או לא. כמו כן, היה צורך במגדל המים שכן הוא שימש כמקור אספקת מים ליישוב. בשנת 1949 התקבלה החלטה לא לשקם את המגדל. על פי הציטוט נראה כי הוחלט לא לשקם את מגדל המים, אלא רק לערוך בו תיקונים שונים על מנת לשמר בו, כיוון שלאחר ההפגזות הוא נותר מט ליפול. כמו כן נראה כי הוחלט להשתמש במגדל כאתר זיכרון ולהחליף את השימוש במגדל כמקום אספקת מים במקום אחר ליד חדר האוכל. בתחילת הציטוט מצוין שמדובר ב"החלטת המוסדות", ככל הנראה התוספת הזו נאמרה על מנת להדגיש את הפער בין חברי הקיבוץ לבין המוסדות. חברי הקיבוץ היו מעוניינים לשקם את מגדל המים, או לחלופין - לבנות חדש, על מנת שיהיה לקיבוץ מקור אספקת מים. ואילו המוסדות היו מעוניינים להפוך את המגדל שנהרס במלחמת העצמאות לאתר זיכרון.

העיסוק במגדל המים והסוגיה לשחזר אותו נדונה לא רק בנגבה. בחורף 1949 ילדה צעירה מקיבוץ אחר שלחה לילדים בקיבוץ השכן יד מרדכי את המכתב הבא: 

כיום המגדל משתמש כאתר הנצחה תיירותי ונמצא במוזיאון הפתוח שבנגבה.

## קישורים חיצוניים

## הערות שוליים

קטגוריה:נגבה
נגבה
פילמור איסט

**פילמור איסט** (באנגלית: **Fillmore East**) היה אולם הופעות רוק בבעלותו של ביל גרהם בלואר איסט סייד בניו יורק (פינת השדרה השנייה ורחוב 6 מזרח באיסט וילג' במנהטן תחתית). בשל חשיבותו, זכה המקום לכינוי "Church of Rock 'n' Roll" (כנסיית הרוק'נ'רול). באולם, שהכיל כ-2,700 מושבים, הופיעו והקליטו אלבומי הופעה מיטב אמני התקופה, בהם גרייטפול דד, ג'ניס ג'ופלין, ג'ימי הנדריקס, קינג קרימזון, ג'פרסון איירפליין, אולמן ברדרס בנד, הדלתות, הבירדס, ג'ו קוקר, מיילס דייוויס, בי. בי. קינג, ואן מוריסון, קרוסבי, סטילס, נאש ויאנג, ניל יאנג, Ten Years After, פרנק זאפה, The Who, ג'ון לנון ויוקו אונו, סליי אנד דה פמילי סטון, מרווין גיי, טראפיק, אל קופר, פול באטרפילד, פרוקול הארום, איירון באטרפליי, לד זפלין ורבים אחרים. המועדון נקרא על שם המועדון בו העלה גרהם מופעים בסן פרנסיסקו, הפילמור אודיטוריום (מאוחר יותר פתח גרהם מועדון משלו בסן פרנסיסקו בשם פילמור וסט).

## היסטוריה
הקמת המבנה הסתיימה ב-1926 והוא שימש כתיאטרון יידיש בשם "הקומודור". לאחר מכן שימש כבית קולנוע (בשם "תיאטרון הווילג'") עד שנרכש על ידי גרהם ב-1968, כאתר הופעות בניו יורק, שישלים את האולם בבעלותו בסן פרנסיסקו.

ב-6 במרץ 1968 נפתח הפילמור בהופעתה של ג'ניס ג'ופלין עם ה-Big Brother and the Holding Company, אלברט קינג וטים באקלי. בדרך כלל התקיימו שני קונצרטים בשבוע, ביום שישי ובשבת, שכללו הופעה ובה שלושה סטים, חלק מההופעות היו כפולות והתקיימו גם ב-20:00 וגם ב-23:00. ההופעות התחלפו בין החוף המזרחי לחוף המערבי.

במקום הוקלטו כחמישים אלבומי הופעה חיה רשמיים (בנוסף ללא מעט בוטלגים). בהם שישה תקליטים של הגרייטפול דד, שלושה של האולמן ברדרס, שלושה של ג'פרסון איירפליין, שניים של קינג קרימזון, שניים של פרנק זאפה ושניים של ג'ימי הנדריקס. "להקת הבית" של המועדון, שהופיעה בו פעמים רבות, הייתה האולמן ברדרס ותקליטם בהופעה חיה, *(At Fillmore East* (1971, נחשב לאחד מתקליטי ההופעה הטובים ביותר בכל הזמנים, ולרוב לטוב שבהם. האלבום האחרון שהוקלט בחייו של ג'ימי הנדריקס ואלבום ההופעה היחיד שלו היה *Band of Gypsys*, שהוקלט בערב השנה החדשה. חלל הבמה היה צבוע שחור ועל הקיר האחורי הוקרנו מופעי אורות וסרטים פסיכדליים.

השינויים בעולם ההופעות החיות הובילו לכך שהופעות רוק לא התקיימו עוד באולמות של אלפי מושבים בודדים אלא באצטדיונים ואולמות ספורט (ארנות) עם 10,000 מושבים ומעלה. ב-27 ביוני 1971 ערך גרהם מופע פרידה בהשתתפות האולמן ברדרס ואמנים אורחים (בהם הביץ' בויז) ולאחריו סגר את אולם המופעים.

לאחר הסגירה נפתחו ונסגרו במקום מספר אולמות מופעים. בין השנים 1980 ל-1988 פעל במקום דיסקוטק לקהילת הלהט"ב. לאחר מכן נהרס חלק מהמבנה ובמקומו הוקם פרויקט מגורים. באזור המבואה ההיסטורי נפתח ב-2013 סניף בנק.

## קישורים חיצוניים

* אתר הזיכרון הרשמי
* 15 ההופעות הטובות ביותר בפילמור איסט, מגזין הרולינג סטון
* עשרת אלבומי ההופעה החיה הטובים ביותר שהוקלטו בפילמור איסט
* גיל מטוס, ספיישל של חצות - 50 שנה ל-Fillmore East on
* כרזות להופעות של ג'ניס ג'ופלין בפילמור

## הערות שוליים

קטגוריה:ארצות הברית: אולמות קונצרטים
קטגוריה:איסט וילג'
קטגוריה:ניו יורק: תרבות
קטגוריה:ניו יורק: מבנים
קטגוריה:רוק אנד רול
גיורזאמוי

**גיורזאמוי** (בהונגרית: **Győrzámoly**) הוא כפר במחוז גיור-מושון-שופרון, שבצפון-מערב הונגריה.

בגיורזאמוי חיו במהלך השנים מעט יהודים 

## קישורים חיצוניים

*  

## הערות שוליים

קטגוריה:הונגריה: כפרים
מנחם שטיין (היסטוריון)

**מנחם שטיין** (**Menahem Edmund Stein**; 1895 – 1943) היה היסטוריון יהודי-פולני, רקטור  ויושב ראש אגודת הסופרים העבריים בוורשה.
חקר ולימד היסטוריה של עם ישראל והיסטוריה של יוון ורומא ב, פילוסופיה יהודית ומדרש.

## חייו
שטיין נולד בכפר בריניה ליד טורקה שבגליציה. הוא קיבל תואר דוקטור לפילולוגיה קלאסית באוניברסיטת קרקוב, ונסמך לרבנות בבית המדרש הגבוה למדעי היהדות בברלין. שימש כמורה בבית ספר תיכון יהודי בקרקוב, ובשנת הלימודים 1928/29 נתמנה למרצה במכון למדעי היהדות בוורשה. בשנת הלימודים האחרונה לקיום המכון נבחר לרקטור שלו. באותה תקופה שימש גם יושב ראש אגודת הסופרים בוורשה.

שטיין היה מומחה לתקופה ההלניסטית. הוא עסק רבות בדמויותיהם של פילון האלכסנדרוני ויוספוס פלאוויוס. בשנותיו האחרונות הקדיש את עבודתו למחקר הרמב"ם והשפעתו של אריסטו עליו.

שטיין היה ממקימי "תקומה", ארגון לקידום השפה העברית. הוא קרא לשיבה ל"אוצרות הרוחניים והתרבותיים של העם מן הדורות השונים" יחד עם השיבה למולדת.

בתקופת כיבוש פולין בידי גרמניה הנאצית נכלא עם שאר בני הקהילה היהודית בגטו ורשה. נשלח למחנה הריכוז טרווניקי, ולימים הועבר למחנה ההשמדה מאידנק, שם נרצח בנובמבר 1943.

## ספרים שכתב ותרגם
* פילון האלכסנדרוני, **כתבי היסטוריה: [[נגד פלאקוס והמשלחת לגאיוס|נגד פלאקוס, המלאכות אל קאיוס]]**. בנספחות: **על האיסיים** (קטעים ושרידים). מתורגם מן המקור בצירוף מבוא והערות מאת מנחם שטיין. תל אביב, אברהם יוסף שטיבל, 1936.
** **העתקים דיגיטליים** של "כתבי היסטוריה" ו"על האיסיים" בפרויקט בן יהודה.
* קאיוס סויטוניוס טראנקויללוס, **[[חיי שנים-עשר הקיסרים|חיי הקיסרים]]**, בית פלוויוס: אספסינוס, טיטוס, דומיטיינוס. מתורגם מן המקור הלטיני בצירוף מבוא והערות מאת מנחם שטיין. ורשה, א.י. שטיבל, ת"ש.
* יוסף בן מתתיהו. **[[חיי יוסף]]: אבטוגרפיה**. תרגם מנחם שטיין. ברלין - תל אביב, הוצאת א"י שטיבל, תרצ"ג; מהדורה שנייה: תל אביב, תרצ"ו.
* מנחם שטיין, **פילון האלכסנדרוני: הסופר וספריו ומשנתו הפילוסופית**. ורשה, הוצאת אברהם יוסף שטיבל, 1939. '''העתק דיגיטלי''' בפרויקט בן יהודה.
* יוסף בן מתתיהו (יוסיפוס פלויוס). קדמות היהודים (נגד אפיון) / **חיי יוסף**. יעקב נפתלי שמחוני, מנחם שטיין. תל אביב, מסדה, 1958 או 1959.
* מנחם שטיין, **בין תרבות ישראל ותרבות יוון ורומא**. הקדים מבוא: יהודה רוזנטל. בחר והביא לבית הדפוס: ישראל כהן. תל אביב, הוצאת אגודת הסופרים בישראל, ליד הוצאת מסדה, 1970. (מבחר מחקריו ורשימותיו שנכתבו בעברית)

* Die allegorische exegese des Philo aus Alexandreia. Giessen, A. Töpelmann, 1929.
* Philo und der Midrasch; Philos Schilderung der Gestalten des Pentateuch verglichen mit der des Midrasch. Giessen, A. Töpelmann, 1931.
* Alttestamentliche Bibelkritik in der späthellenistischen Literatur. Lwow, 1935.


## לקריאה נוספת
* 
* 
::

## קישורים חיצוניים

* 
* 
* 

* 

### כתבי מנחם שטיין ברשת

* 
* 
* 
* 
* 

## הערות שוליים

קטגוריה:היסטוריונים יהודים פולנים
קטגוריה:מתרגמים מיוונית לעברית
קטגוריה:מתרגמים מלטינית לעברית
קטגוריה:היסטוריונים שנספו בשואה
קטגוריה:אסירים בגטו ורשה
קטגוריה:אסירים במחנה הריכוז טרווניקי
קטגוריה:בוגרי אוניברסיטת קרקוב
קטגוריה:חוקרי העת הקלאסית
קטגוריה:אישים שמקום קבורתם לא נודע
קטגוריה:פולנים שנולדו ב-1895
קטגוריה:פולנים שנפטרו ב-1943
אאורלה גאצ'ה

**אאורלה גאצ'ה** (באלבנית: **Aurela Gaçe**; נולדה ב-16 באוקטובר 1974) היא זמרת אלבנית. זכתה שלוש פעמים בפסטיבלי אי קנגס, ושלוש פעמים בפסטיבל קנגה מג'יקה. אורלה זכתה בפרס המוזיקה הבלקנית פעמיים ל"שיר השנה של הבלקן" ו"הזמרת הטובה מאלבניה". גאצ'ה ייצגה את אלבניה בתחרות האירוויזיון לשנת 2011 עם שיר "Feel the Passion". היא הייתה שופטת בעונה השלישית של "The Voice of Albania". לאחר סיום התוכנית היא הודיעה שהיא לא תחזור לפאנל.

## ראשית החיים והקריירה
גאצ'ה החלה לשיר בגיל ארבע וחצי, בפסטיבל לדורימון בעיר הולדתה. לאורך ילדותה היא השתתפה בתחרויות ילדים רבות לשירה. בשנת 2010 היא זכתה בתחרות 'פסטיבלי אי קנגס' עם "Kënga Ime", שאותו כתב Shpëtim Saraçi. השיר המצליח ביותר שלה (*Origjinale* feat. לד"ר פלורי ומרסל) יש יותר מ־8 מיליון צפיות ביוטיוב.

לאחר שחווה הצלחה בסוף שנות התעשים ותחילת שנות האלפיים, גאצ'ה "לקחה הפסקה" מהמוזיקה, ונסעה לארצות הברית. היא בילתה שם למעלה משמונה שנים, וביקרה באלבניה לעיתים קרובות. הקאמבק הגדול הגיע בשנת 2010 כשהוציאה את "אוריג'ינאלה", שיר שהלחין פלורי מומאסיי, הסרטון, שיצא ביוטיוב, זכה ליותר ממיליון צפיות בפחות משבוע. מיד לאחר ההצלחה החוזרת גאצ'ה התחילה לעבוד על אלבומה השישי, שהיה אמור לצאת בשנת 2012.

בסוף 2010 התבקשה גאצ'ה על ידי שפטים סארצ'י לחזור לפסטיבלי אי קנגס בו ניצחה אורלה שלוש פעמים. היא דחתה את בקשת המלחין, מכיוון שהיא הצהירה שהגיע הזמן לקדם אמנים חדשים עם מוזיקה מקורית. עם זאת, לאחר שהאזין להדגמה פשוטה- אוראלה התאהבה והחליטה לשוב לתחרות. כשנשאלה בראיון מה מיוחד בשיר, היא השיבה שהיו בו אלמנטים מוזיקליים שהושפעו מכל אזור באלבניה, מדרום אלבניה לצפון.

לאוראלה קעקוע בעברית על פרק יד ימין עליו כתוב- "ה' אוהב אותי".

## סינגלים
* 1994: "Nuk mjafton"
* 1995: "Nata"
* 1996: "Me jetën dashuruar"
* 1997: "Pranvera e vonuar"
* 1997: "Fati ynë shpresë dhe marrëzi"
* 1998: "ריבת E pafajshme"
* 1999: "S'jam tribu"
* 2001: "Jetoj"
* 2007: "Hape veten"
* 2009: "Mu thanë sytë"
* 2010: " Kënga ime "
* 2012: "tranzit"
* 2012: "Ja ke nge"
* 2013: "Shpirt i shpirtit Tim"
* 2013: "דואה"
* 2014: "Merrem sonte"
* 2014: "Pa kontroll" (feat.
* 2015: "Akoma jo"
* 2016: "Nënë e imja nënë"
* 2017: "S'mundem"

## קישורים חיצוניים

* 
* ביוגרפיה וסרטונים

## הערות שוליים

קטגוריה:משתתפי אירוויזיון 2011
קטגוריה:זמרות אלבניות
קטגוריה:נציגי אלבניה באירוויזיון
קטגוריה:זוכי פסטיבלי אי קנגס
קטגוריה:ילידות 1974
פתן ים ספירליס

**פתן ים ספירליס** (שם מדעי: *Hydrophis spiralis*) הוא מין של פתן ים ממשפחת הפתניים. נחש זה מצוי לחופי המפרץ הפרסי, מזרחה לעבר הודו ודרום-מזרח אסיה ועד לגינאה החדשה וקלדוניה החדשה וצפונה עד לסין.
## מאפיינים
זהו נחש הים הארוך בעולם, עם אורך מרבי של 2.75 מטר. הנחש בעל קשקשים בוהקים בצבע צהוב-חום זית ולאורכו רצועות פסים שחורות. הבטן לבנה והזנב שחור ועבה. לנחש ראש רחב ועיניים קטנות. הוא בעל ניבים ארסיים בהם הוא משתמש כדי להרוג דגים ויצורים ימיים שהוא מוצא בין הסלעים והאלמוגים. הנחש משריץ צאצאים חיים.

הנחש מצוי בעומק רדוד של עד 10 מטר בקרבת שוניות לאורך החופים של אסיה. תפוצתו רחבה ולא נשקפת לו סכנה.

## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ורג' שו
קטגוריה:פתני ים
קטגוריה:פפואה גינאה החדשה: זוחלים
שמורת כורכר גברעם

ממוזער|מבט על שטח חקלאי ליד גברעם
200px|ממוזער|שמאל|בתוך המערה בשמורת גברעם
**שמורת כורכר גברעם** היא שמורת טבע המשתרעת על גבי רכסי כורכר וממוקמת כ-1.5 קילומטר מדרום לגברעם, והיא שמורת הכורכר הגדולה ביותר בישראל. השמורה נמצאת על חורבות הכפר הערבי סומסום שתושביו ברחו ממנו בשנת 1948, במהלך מבצע ברק במלחמת העצמאות. השמורה הוכרזה כשמורת טבע בשנת 1975, על פני שטח של 1,220 דונם. בצפון השמורה קיימת מערה ששמשה בעבר כמחצבת כורכר.

## היסטוריה
### הכפר הערבי סומסום
ממוזער|סימסים, 1931
ממוזער|סימסים, 1945
הכפר הערבי **סומסום** או **סימסים** (בערבית: **سمسم**; נקרא גם **סמסם** (**Semsem**) על ידי צלבנים.) היה כפר ערבי ששכן בעבר באזור השמורה, הכפר נהרס ותושביו נמלטו ממנו או גורשו כחלק ממבצע ברק במלחמת העצמאות. בסימסים היו שני אתרים ארכאולוגיים: "א-ראס" ו"אל-מוגהור", אתר אל-מוגהור היה ידוע בשל בית הקברות הרומי העתיק ששכן בו. בכפר נמצאה קרמיקה מהתקופה הביזנטית.

בשנת 1517 הכפר סימסים נכבש על ידי האימפריה העות'מאנית יחד עם כל שאר פלשתינה. בכפר היו 20 משפחות מוסלמיות וכ-110 תושבים שעסקו בעיקר בחקלאות: גידול חיטה, עזים וכוורות דבורים. במפקד האוכלוסין שנערך על ידי הבריטים ב-1922 בכפר היו 760 תושבים, כולם מוסלמים. ב-1931 האוכלוסייה גדלה ל-885 איש ב-195 בתי אב.

בשנת 1942 הוקם קיבוץ גברעם, על אדמות שהיו במקור שייכות לכפר סימסים. ב-1945 היו בכפר כ-1,290 מוסלמים ובגברעם כ-70 יהודים.

### כיבוש השמורה על ידי צה"ל
ב-1945, סימסים, יחד עם כל כפרי האזור, נכבש על ידי חיילי חטיבת הנגב במהלך מבצע ברק בין 12 ו-13 במאי. החיילים מצאו רק מספר אנשים מבוגרים בסימסים שככל הנראה לא יכלו לברוח לפני כן וכן בקשו מהם להעביר להם את הנשק שברשותם.

ב-1992 הכפר תואר כעיי חורבות שקשה לזהותן וניתן לדעת את מיקום הכפר הקדום אך ורק על ידי עצי הברוש והשקמה שנשארו באזור. השארית היחידה היא ערימת אבנים המייצגת את חורבות הכפר.

כיום, האזור מגודר ומשמש למרעה, חלק מהאדמות ליד משמשות לחקלאות.

## כיום
כיום השמורה היא אתר תיירותי ויש בה מגוון עצים, צמחים ובעלי חיים. חלק מהעצים ננטעו על ידי קק"ל. כחלק מהחלטה שהתקבלה ב-2007 על ידי רשות הטבע והגנים הוחלט להרחיב את שמורת הטבע ולקדם אותה תיירותית.

רכסי השמורה אינם שטח נופי בתולי לחלוטין, חלקם נטועים על ידי עצים שננטעו על ידי קק"ל וחלקם משמשים כשטחים חקלאיים. התוכנית עתידה להוסיף לשמורה כ-1,459 דונם. חלק ניכר מהכורכר בשמורה נעלם בעקבות כרייה למטרות בנייה. בשמורה קיים מסלול אופניים בשם "סינגל גברעם" שנבנה על ידי קק"ל ומאפשר נסיעה באופניים לאורך גבעות הכורכר.

במהלך הפרחות העפיפונים בהפגנות יום השישי על עוטף עזה ב-2018, כ-30% מהעצים שבשטח השמורה עלו באש.

## קישורים חיצוניים
* 

## הערות שוליים

קטגוריה:מישור החוף הדרומי: שמורות טבע
קטגוריה:ישראל: חולות
קטגוריה:עוטף עזה
קטגוריה:מישור החוף הדרומי: גבעות
פילמור וסט

**פילמור וסט** (באנגלית: **Fillmore West**) היה אולם הופעות רוק, שהופעל על ידי ביל גרהם במרכז סן פרנסיסקו (פינת מרקט סטרייט ושדרת ון-נס דרום). באולם, שהכיל כ-3,000 מושבים, הופיעו והקליטו אלבומי הופעה מיטב אמני התקופה, בהם גרייטפול דד, ג'ניס ג'ופלין, ג'ימי הנדריקס, קינג קרימזון, ג'פרסון איירפליין, הדלתות, סנטנה, Creedence Clearwater Revival, הבירדס, קרוסבי, סטילס, נאש ויאנג, ניל יאנג, Ten Years After, סליי אנד דה פמילי סטון, Quicksilver Messenger Service, מרווין גיי, אריתה פרנקלין ורבים אחרים. המועדון נקרא על שם המועדון בו העלה קודם לכם גרהם מופעים בסן פרנסיסקו, הפילמור אודיטוריום (מאוחר יותר פתח גרהם מועדון משלו בניו יורק בשם פילמור איסט).

## היסטוריה
במבנה שכן מועדון ריקודי סווינג בשם קרוסל בולרום (Carousel Ballroom). ב-1968 הופעל המקום כאולם הופעות על ידי קולקטיב שכלל את חברי הלהקות Quicksilver Messenger Service, גרייטפול דד, ג'פרסון איירפליין, ו-Big Brother and the Holding Company (להקתה של ג'ניס ג'ופלין). כתוצאה מהתדרדרות אזור פילמור, בו שכן הפילמור אודיטוריום, בו העלה ביל גרהם מופעי רוק, חיפש גרהם מקום אחר. ביולי 1968 החל גרהם להעלות מופעי רק במבנה ושינה את שמו לפילמור וסט (בניגוד לפילמור איסט, אותו רכש חצי שנה קודם לכן בניו יורק). "להקת הבית" של הפילמור וסט, שהופיעה 64 פעם בין 1968 ל-1971 הייתה הגרייטפול דד.

בדרך כלל התקיימו שני קונצרטים בשבוע, ביום שישי ובשבת, שכללו הופעה ובה שלושה סטים, חלק מההופעות היו כפולות והתקיימו גם ב-20:00 וגם ב-23:30. ההופעות התחלפו בין החוף המזרחי לחוף המערבי. חלק מההופעות החיות הוקלטו וראו אור באלבומי הופעה רשמיים, בהם אריתה פרנקלין וחצי מאלבומה הכפול של להקת קרים *Wheels of Fire*.

השינויים בעולם ההופעות החיות הובילו לכך שהופעות רוק לא התקיימו עוד באולמות של אלפי מושבים בודדים אלא באצטדיונים ואולמות ספורט (ארנות) עם 10,000 מושבים ומעלה. ב-4 ביולי 1971 (שלושה שבועות לאחר סגירת הפילמור איסט) ערך גרהם מופע פרידה בהשתתפות להקת סנטנה, Creedence Clearwater Revival, Quicksilver Messenger Service והגרייטפול דד והמשורר אלן גינסברג. האירוע הוסרט וארה אור בשם *Fillmore: The Last Days*.

לאחר הסגירה שימש המקום שנים ארוכות כסוכנות רכב הונדה. ביוני 2018 נפתח במקום אולם ההופעות SVN West.

## קישורים חיצוניים

* Concert and Bill Graham interview at Fillmore West
* אתר הזיכרון הרשמי
* גיל מטוס, ספיישל של חצות - 50 שנה ל-Fillmore East on
* כרזות להופעות של ג'ניס ג'ופלין בפילמור

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אולמות קונצרטים
קטגוריה:סן פרנסיסקו: תרבות
קטגוריה:סן פרנסיסקו: מבנים
קטגוריה:רוק אנד רול
אנדרטת הקומנדו

300px|ממוזער|שמאל
**אנדרטת הקומנדו** (באנגלית: **Commando Memorial**) ניצבת בהיילנדס הסקוטיים שבבריטניה. היא הוקמה לכבודם של חיילי חיל הקומנדו הבריטי במלחמת העולם השנייה. האנדרטה היא אחד מאתרי התיירות הידועים ביותר של סקוטלנד.

## האנדרטה
האנדרטה ממוקמת כ-75 קילומטר מדרום מערב לעיר אינוורנס, באתר בלבו של אזור ששימש כשטח אימונים של מגויסי חיל הקומנדו. היא ניצבת כ-1.5 קילומטר מהכפר ספין ברידג' (Spean Bridge) ובקרבת טירת אכנקארי (Achnacarry), ששימשה כבסיס הטירונים הראשי של החיל. היא משקיפה אל נוף של ההיילנדס, לרבות הר בן נוויס ועמק הנהר ספין.

האנדרטה היא מבנה בגובה של 5.2 מטר, המוצב במרכזה של רחבה מרוצפת אבן. בראשה פסל ארד בגובה של 2.84 מטר, הניצב על גבי כן מצופה אבן. הפסל מתאר שלישיית חיילי קומנדו המשקיפים דרומה אל בן נוויס. הם לבושים מדים, נושאים רובים וחגורים בחגור קרב אופייני ליחידתם לרבות כובעי צמר. בראש כן האבן נחרתה הכתובת **מאוחדים נכבוש** (United we qonquer). על גבי חזיתו נקבעה לוחית זיכרון הנושאת את הכתובת: **לזכר הקצינים והחיילים של הקומנדו שמתו במלחמת העולם השנייה 1939–1945. ארץ זו הייתה שטח אימוניהם**.

האנדרטה עוצבה על ידי האמן הסקוטי סקוט סאת'רלנד (Scott Sutherland, 1910-1984). הוא זכה ב-1949 בתחרות לתכנון האנדרטה שהייתה פתוחה בפני אמני סקוטלנד. האנדרטה נבנתה בכספי תרומות פרטיות ונחנכה על ידי אליזבת, המלכה האם בטקס שנערך ב-27 בספטמבר 1952.

טקס זיכרון שנתי מתקיים באנדרטה ביום הזיכרון של בריטניה. רבבות תיירים מבקרים בה מדי שנה.

לימים הוקם בקרבת האנדרטה גן זיכרון - מעגל אבן שבתוכו הציבו החפצים בכך תמונות ומזכרות לזכר חיילים מבריטניה ומחוצה לה שנפלו במהלך שירותם. רבים מהם נהרגו בקרב במלחמות בעיראק ובאפגניסטן. ליד האנדרטה נקבע שטח שבו רשאים הרוצים בכך בכך לפזר את אפר קרוביהם, ובפרט את זה של ותיקי חיל הקומנדו.

ב-1971 הוכרזה האנדרטה כבניין רשום, וב-1996 הועלה מעמדה לבניין רשום מדרגה A.

## קישורים חיצוניים

* אנדרטת הקומנדו, באתר ותיקי הקומנדו
* In pictures: Commando gathering, באתר חדשות ה-BBC, 29 באפריל 2004

קומנדו
קומנדו
קטגוריה:הקומנדו הבריטי
קטגוריה:היילנדס
קטגוריה:יצירות משנת 1952
הווארד סמית'

**הווארד אלכסנדר סמית**' (בשם מלא באנגלית: **Howard Alexander Smith**; 30 בינואר 1880 – 27 באוקטובר 1966) היה פוליטיקאי, משפטן ואקדמאי אמריקאי שייצג את מדינת ניו ג'רזי בסנאט של ארצות הברית בשנים 1944–1959. סמית' היה דודו של פיטר דומיניק, שכיהן כסנאטור מטעם מדינת קולורדו.

## ביוגרפיה
הווארד אלכסנדר סמית' נולד בניו יורק לאברם אלכסנדר וסו לן (לבית בנדר) סמית'. אביו היה רופא ומורה. סמית' למד בבית הספר קאלטר שבניו יורק ואז נרשם לאוניברסיטת פרינסטון בניו ג'רזי. בפרינסטון הוא למד משפטים, מדע המדינה ואת המשפט המקובל כאשר וודרו וילסון היא נשיא האוניברסיטה. ב-1901 קיבל תואר ראשון, ובהמשך קיבל תואר ראשון במשפטים מבית הספר למשפטים של אוניברסיטת קולומביה ב-1904. ב-1902 נישא סמית' להלן דומיניק, אותה הכיר בעת לימודיו באוניברסיטת קולומביה, ונולדו להם שתי בנות ובן. בת אחת, הלן סמית' שומייקר (1993-1903), הייתה סופרת, פסלת ומנהיגה בכנסייה. היא בעצמה נישאה לכומר אנגליקני הנודע סם שומייקר ב-1925.

סמית' התקבל ללשכת עורכי הדין של מדינת ניו יורק ב-1904 והחל לעבוד כעורך דין בניו יורק בחברה לסיוע משפטי. בשל בריאות לקויה, הוא עבר לקולורדו ספרינגס שבקולורדו, שם המשיך לעבוד בעריכת דין עד לשנת 1917. במהלך מלחמת העולם הראשונה הוא עבד במִנהל המזון של ארצות הברית בקולורדו ולאחר מכן בוושינגטון הבירה. ב-1919 עבר לניו ג'רזי, ושימש כמזכיר מנהלי (עוזר לנשיא האוניברסיטה) באוניברסיטת פרינסטון בשנים 1920–1927. לאחר מכן שימש כמרצה בפקולטה לפוליטיקה של אוניברסיטת פרינסטון (1930-1927). הוא לימד יחסים בינלאומיים ומדיניות חוץ.

בעודו ממשיך להתגורר בניו ג'רזי, חידש סמית' את עבודתו כעורך דין בעיר ניו יורק. הוא התחיל להיות פעיל בפוליטיקה הארצית, וסייע בהקמת מועצת המדיניות הרפובליקנית של ניו ג'רזי ב-1933 והתמנה לגזבר הוועדה הרפובליקנית של מדינת ניו ג'רזי ב-1934. לימים נבחר ליושב ראש ועדה זו, וכיהן כחבר הוועדה הרפובליקנית הלאומית בשנים 1943-1942. ב-7 בנובמבר 1944 נבחר להחליף את ארתור וולש בסנאט של ארצות הברית, שבעצמו מונה באורח זמני לסנאט בעקבות מותו של ויליאם וורן ברבור.

הוא נבחר מחדש ב-1946 וב-1952 וכיהן בסנאט עד 3 בינואר 1959. הוא כיהן כיו"ר ועדת העבודה והרווחה הציבורית של הסנאט האמריקאי בשנים 1953–1955, והיה שותף לניסוח חוק סמית'-מונדט שהגדיר את התנאים בהם ממשלת ארצות הברית רשאית לעסוק בדיפלומטיה ציבורית. הלקראת הבחירות לסנאט ב-1958 בחר שלא להתמודד לסנאט, אך שימש כיועץ מיוחד לענייני חוץ למזכיר המדינה של ארצות הברית מ-1959 עד 1960.

באוקטובר 1966 הלך סמית' לעולמו בפרינסטון, בן 86 במותו. הוא נטמן בבית העלמין של העיר.

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת קולומביה
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הרפובליקנית
קטגוריה:סגל אוניברסיטת פרינסטון
קטגוריה:אמריקאים שנולדו ב-1880
קטגוריה:אמריקאים שנפטרו ב-1966
גיולה לורנט

**גיולה לורנט** (בהונגרית: **Gyula Lóránt**; 6 בפברואר 1923 - 31 במאי 1981) היה כדורגלן הונגרי, ששיחק בעמדת הבלם והקשר. היה חלק מ"נבחרת הזהב" של הונגריה בשנות החמישים.

## קריירה מקצוענית
לורנט, בנו של שוטר שנלחם במלחמת העולם השנייה בצד הגרמני, נולד בקוסג שבהונגריה. הוא הפך לכדורגלן מקצועני בגיל 16, בקבוצת Kõszeg SE מעיר מגוריו. בעונת 1942/1943 החל לשחק בזומבאוולי האלאדס מליגת העל ההונגרית. בעונה העוקבת עבר לנאג'יוואראדי, ולאחר מכן שיחק בוואשאש. כאשר חזר לנאג'יוואראדי, בשנת 1945, כבר שינתה הקבוצה את שמה לאוראדיה. בעונת 1946/1947 שיחק בקבוצה הרומנית ארד מהעיר ארד, וזכה איתה באליפות הליגה בתום העונה.

בשנים 1947 עד 1950 שיחק בוואשאש מבודפשט, בשנים 1951–1956 בבודפשט הונבד, ולמשך זמן מה בוואצי ואשאש (1956–1957).

## נבחרת לאומית
במהלך שנות החמישים לורנט היה חבר בולט בנבחרת ההונגרית של שנות החמישים שזכתה לכינוי "נבחרת הזהב", שכללה גם את פרנץ פושקש, זולטן צ'יבור, שנדור קוצ'יש, יוזף בוזסיק ונאנדור הידגקוטי. במהלך 6 השנים בהן שיחק בנבחרת (1949–1955) זכה לורנט במדליית זהב אולימפית בשנת 1952, ובשנת 1953 זכה בגביע מרכז אירופה. במונדיאל 1954 הונגריה הגיעה כפייבוריטית לזכות בטורניר, אך הפסידה בגמר 3–2 לגרמניה המערבית במשחק שזכור כ"נס של ברן". בשנת 1955 סיים לשחק עבור הנבחרת.

## אימון
לאחר שפרש כשחקן, לורנט הפך למאמן. הוא אימן קבוצות כמו: בודפשט הונבד, באיירן מינכן ופאוק סלוניקי. בעודו מאמן פאוק, הוא זכה איתם בתואר אליפות יוון בשנת 1976. ב-31 במאי 1981, בעודו מאמן, לקה בהתקף לב בזמן שצפה במשחק של פאוק נגד אולימפיאקוס ונפטר בגיל 58.

## תארים
;נבחרת הונגריה 
*מדליית זהב אולימפית: 1952
*גביע מרכז אירופה: 1953
*סגנית מונדיאל 1954
;נגיוראדי
*אליפות הונגריה: 1953
;UTA ארד
*אליפות רומניה: 1947
;בודפשט הונבד 
*אליפות הונגריה (3): 1952, 1954, 1955

## קישורים חיצוניים

* 

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:קשרי כדורגל הונגרים
קטגוריה:כדורגלני ארד
קטגוריה:כדורגלני ואשאש
קטגוריה:כדורגלני מ.ט.ק. בודפשט
קטגוריה:כדורגלני נבחרת הונגריה
קטגוריה:מאמני כדורגל הונגרים
קטגוריה:מאמני בודפשט הונבד
קטגוריה:הונגרים שנולדו ב-1923
קטגוריה:הונגרים שנפטרו ב-1981
בית הכנסת נחלת יעקב (ירושלים)

**בית הכנסת האשכנזי נחלת יעקב** הוא בית הכנסת האשכנזי הראשון שנבנה מחוץ לחומות העיר העתיקה בירושלים ונבנה בשנת התרל"ג (1873). בית הכנסת ממוקם בשכונת נחלת שבעה שבמרכז העיר ירושלים. כיום בית הכנסת משמש גם כבית חב"ד.

לבית הכנסת יש קומה אחת ובה שלושה חדרים המסודרים בצורת ריבוע, החדר האמצעי משמש כחדר התפילה בעוד ששני החדרים האחרים משמשים כעזרת נשים ומבוא לעזרה ולצידם מקוה טהרה. לעיתים החדרים משמשים גם כבית מדרש, בעבר העזרה שמשה כבית מדרש קבוע.

## היסטוריה
ממוזער|בית הכנסת נחלת יעקב לצד בית הכנסת הספרדי
ממוזער|שלט מורשת בסמוך לבית הכנסת נחלת יעקב
### הקמת בית הכנסת
בעקבות מגפת הכולרה בעיר העתיקה של ירושלים שנמצאת בתוך החומות שהתרחשה בשנת 1866, וכחלק מתהליך היציאה מן החומות, שבע משפחות, ביניהן משפחתו של נשיא מדינת ישראל העשירי ראובן ריבלין, חכרו אדמה ובנו בשנת 1869 את השכונה השלישית היהודית מחוץ לחומות בשם "נחלת שבעה".

בית הכנסת נוסד בראש חודש ניסן של שנת 1873 בשכונת נחלת שבעה שבירושלים. השכונה נחלת שבעה היא בין השכונות הראשונות שנבנו מחוץ לחומות ירושלים, ונחלת יעקב הוא בית הכנסת הראשון שנבנה מחוץ לחומות. הגבאים הראשונים של בית הכנסת היו יואל משה סלומון, אריה לייב הורוביץ ויוסף ריבלין. רב בית הכנסת הנוכחי הוא הרב יוסף יצחק סלונים, מצאצאי שושלת אדמו"רי חב"ד שגרה בחברון. הממלא את מקום אביו הרב זאב דב סלונים שכיהן כרב בית הכנסת עשרות שנים עד פטירתו. גם הרב יהושע פישל זקס שימש כרב בית הכנסת.

מספר שנים לאחר הקמתו בשנת 1888, הוקם מולו בית כנסת ספרדי בשכונה בשם "אוהל יצחק", הממוקם בסמוך לו, על ידי ר' יצחק רקנטי..

### המאה ה-20 ואילך
בית הכנסת כמעט ונסגר בתקופת מלחמת העולם הראשונה עקב נזק נרחב שנגרם למבנה. בתקופה שלאחר הקמת המדינה, בית הכנסת כמו שאר בנייני השכונה יועד על עיריית ירושלים להריסה וכמעט שהוחרב בעקבות החלטה להקים אזור סיטי בירושלים. ההחלטה בוטלה בעקבות מחאות נמרצות של תושבי ירושלים והעירייה בחרה לשמר את המבנים העתיקים.

למרות ההחלטה שלא לשפץ את האזור בשל האתרים ההיסטוריים, נעשו עבודות קלות לשדרוג התשתיות ברחוב יואל משה סלומון הסמוך לרוב מעלות נחלת שבעה בו בית הכנסת ממוקם, ביניהן החלפת תשתיות וריצוף הרחוב. העבודות נגמרו ביוני, 2019.

בשנות ה-20 של ה-121 שופץ וחודש בית הכנסת, וכן נוספו חלונות ויטראז' המשמרות את המראה העתיק ומוסיפות מראה מרשים למבנה.

בבית הכנסת פועל בית חב"ד ומקוואות טהרה לגברים ולנשים.

## הערות שוליים

נחלת יעקב (ירושלים)
קטגוריה:אתרי מורשת במחוז ירושלים
קטגוריה:יצירות המאה ה-19
קטגוריה:נחלת שבעה
מעון ניב

ממוזער|חלק ממתחם מעון ניב לשעבר, כיום משמש כמרכז המבקרים של האחים חסיד
**מעון ניב** הוא מתחם של שלושה מבנים חד-קומתיים ברחוב עמק רפאים בירושלים, ששימש עד 2005 מעון לילדים חירשים ונערות חוסות. נבנה בסוף שנות ה-20 על מתחם של 3.6 דונם. כיום המתחם נטוש ומיועד להקמת מרכזי פנאי ומלון בוטיק.

## היסטוריה
ממוזער|אחד מהמבנים ששימשו בעבר את מעון ניב
מעון ניב היה מוסד לילדים חירשים בירושלים. המעון שימש כמקום מגורים לילדים חירשים בין הגילאים 10 ו-17. המעון נבנה בשנות ה-20 בתקופת המנדט הבריטי, בסגנון ערבי מסורתי.
### סגירת המעון
בשנת 2005 הוחלט בעיריית ירושלים כי המעון ייסגר והילדים הנמצאים בו יועברו לכפר הנוער אונים בכפר סבא. בזמן סגירת המעון חסו בו שמונה ילדים חירשים מרקע סוציו-אקונומי נמוך. מכיוון שכפר הנוער מאוכלס בלמעלה מ-200 תלמידים, רובם בני נוער, בעוד שחלק מהילדים במעון היו בגילאים נמוכים, קמה התנגדות לסגירת המעון והעברת הילדים מצד ההורים. ההתנגדות בעיקר הייתה נגד העברת הילדים לכפר הנוער אונים ולא למשפחתונים או חזקה פרטית אחרת, ופחות נגד סגירת המעון. כחלק מהמאמצים שלחה יושבת ראש ועד ההורים בירושלים אתי בנימין מכתב ליושב ראש ועדת החינוך של הכנסת נגד העברת הילדים למסגרות אחרות, אולם המאמצים עלו בתוהו.

### הקמת מרכז הבילוי
בשנת 2010 עלתה תוכנית בעיריית ירושלים להפוך את מתחם שלושת המבנים ששמשו בעבר את מעון ניב למרכז בילוי. על פי התוכנית, המתחם ישמש כמקום כניסה ויציאה מחלקו העירוני של פארק המסילה, שישתרע לאורך תוואי מסילת הרכבת הישנה בירושלים. במסגרת התוכנית, ישופצו וישומרו שלושת המבנים הישנים ששימשו את מעון ניב, ובמקום יבנה מתחם בילוי הכולל בתי קפה ומסעדות. כמו כן, המקום ישמש כנקודת מוצא למסלולי טבע ממנה יהיה ניתן לצאת לפארק המסילה ולעמק פרי הר.

אולם, על אף התוכנית, בשנת 2011 פרסמה עיריית ירושלים מכרז למכירת המתחם לידיים פרטיות. על פי המכרז, המתחם ימכר ב-37.5 מיליון שקלים, והזוכה במכרז יקים בו מרכז תרבות ומלון בוטיק. בעקבות ההכרזה, המועצה לשימור אתרים דרשה לבטל את המכרז בטענה שלישראל אסור למכור נכסים היסטוריים שכאלו, ושיש חשש שהערך ההיסטורי של המקום לא יישמר.

## קישורים חיצוניים

## הערות שוליים

קטגוריה:אתרי מורשת במחוז ירושלים
שברון (סטטיסטיקה)

**שברון** (באנגלית: **quantile**) הוא מונח בסטטיסטיקה, שמתייחס לנקודת חתך שמתחתיה נמצאה החלק ה-q (כאן 0 \le q \le 1) מהאוכלוסייה.

## שברון של משתנה מקרי
יהי X \sim F משתנה מקרי ממשי. נסמן את פונקציית ההתפלגות המצטברת F(x) = P\left[X \le x\right] כאשר P מסמן הסתברות. השברון ה-q של X עבור 0 \le q \le 1 הוא הערך \xi_q \in \mathbb{R} כך שמתקיים F(\xi_q)=P\left[ X \le \xi_q \right] = q 
אם F פונקציה מונוטונית עולה ממש אזי \xi_q = F^{-1}(q).

## שברון של התפלגות אמפירית
נניח שדגמנו n נתונים מהתפלגות כלשהי, לא ידועה. נסדרם בסדר עולה: \min_i X_i = X_1 \le X_2 \le ... \le X_{n-1} \le X_n = \max_i X_i ונצייד את הנתונים בהתפלגות אמפירית: F_n(x) = \frac{\#\{ X_i \le x \} }{n}
השברון ה-q הוא המספר \xi_q ש-qn מהנתונים קטנים ממנו או שווים לו. הגדרה זו קצת בעייתית כי לא ברור ממנה איך להתייחס לשברון כאשר qn \notin \mathbb{Z} איננו שלם, וישנן מספר גישות לנושא. אחת הגיסות הנפוצות היא ממוצע משוקלל של שני הערכים הסמוכים למספר זה. נסמן m = \left\lfloor qn + \frac{1}{2} \right\rfloor ואז \xi_q = X_{m} \cdot \left( m+1 - ( qn+\frac{1}{2}) \right) + X_{m+1} \left( qn+\frac{1}{2} - m \right) 
אנו רואים שכאשר m = qn+1/2 \in \mathbb{Z} אזי \xi_q = X_m.

### דוגמה
לדוגמה, החציון q=\frac{1}{2}. עבור n אי-זוגי (n=2k+1), מתקיים m = \left\lfloor \frac{n}{2}+\frac{1}{2} \right\rfloor =  \left\lfloor \frac{2k+1}{2}+\frac{1}{2} \right\rfloor = \left\lfloor \frac{2k+2}{2} \right\rfloor = k+1 
ואז
,\xi_{0.5} = X_{k+1}
ועבור n זוגי (n=2k) נקבל m = \left\lfloor \frac{n}{2}+\frac{1}{2} \right\rfloor = \left\lfloor \frac{2k}{2} + \frac{1}{2} \right\rfloor = k  ואז \xi_{0.5} = X_{k} \cdot \left( k+1 - (k+\frac{1}{2})\right) + X_{k+1} \left(k + \frac{1}{2} - k \right)
= \frac{X_k + X_{k+1}}{2}

## שברונים שימושיים
מלבד החציון, שהוא השברון q=1/2, נפוצים בשימוש גם הרבעונים העליון q=3/4 והתחתון q=1/4, עשירונים, אחוזונים ואלפיונים.

## קישורים חיצוניים

* 

קטגוריה:סטטיסטיקה
קטגוריה:מדדי מיקום
ישיבת חברון-גאולה

**ישיבת חברון – גאולה** הייתה ישיבה חרדית־ליטאית בירושלים. הישיבה הוקמה בשנת תשמ"ז (1987) במבנה ישן של ישיבת חברון כנסת ישראל שהתפנה על ידי ישיבת חברון כנסת ישראל עם עזיבתה לשכונת גבעת מרדכי בשנת תשל"ו (1976).

הישיבה הוקמה על ידי רבי חיים סרנא, בנו של ראש ישיבת חברון כנסת ישראל רבי יחזקאל סרנא. היא התקיימה עד לשנת תשע"ב (2012) לערך (ראו להלן).

## הרקע להקמת הישיבה
בשנת תשמ"ז פרש הרב חיים סרנא מישיבת חברון כנסת ישראל עקב מחלוקת עם מנהל הישיבה יצחק חברוני בנו של הרב משה חברוני. לאחר הסכם פשרה, הקים הרב סרנא ישיבה משלו בבניין הישן של הישיבה בשכונת גאולה. ישיבתו כונתה "ישיבת חברון-גאולה", הישיבה נועדה לשמש כהמשך לישיבת חברון כנסת ישראל ההיסטורית.

בראשות הישיבה עמדו הרב חיים סרנא והרב שמואל יעקב בורנשטיין.

בשנת תש"ס (2000) עם הקמתה של ישיבת 'קריית מלך' בבני ברק, הוזמן הרב שמואל יעקב בורנשטיין לכהן בה כראש ישיבה, בעקבות זאת עזב את הישיבה ועבר לגור בבני ברק. עם עזיבתו זומנו לישיבה המשגיח הרב נפתלי קפלן והרב יהושע אייכנשטיין. כחלק משיפור הלימוד בישיבה הוחלט על הקמת שני בתי מדרש בתוך בנין הישיבה, כשהאחד מכיל את בחורי הישיבה הבוגרים יותר, והשני נקרא בשם 'כנסת יחזקאל', במהלך השנים עזבו השניים את הישיבה ובתי המדרש התאחדו.

## הישיבה בהר נוף
לאחר פטירת הרב חיים סרנא (תשע"א), שימש הרב אלחנן שוימר כראש ישיבה בפועל. בשנת תשע"ב החליט הרב ברוך סולובייצ'יק חתנו של הרב סרנא ויורשו, להשכיר את מבני הישיבה, ולמזג את הישיבה עם ישיבת כנסת מרדכי משכונת הר נוף. בשנת תשע"ג עזב הרב שוימר את הישיבה, מה שהיווה סתימת הגולל על ישיבת חברון גאולה.

## בנין הישיבה
בנין הישיבה הושכר לישיבת "אמיתה של תורה", ובשנת 2021 שכרה ישיבת "משכן שלמה" בראשות הרב פרוידיגר את הבניין. ובשנת 2024 לאחר שישיבת משכן שלמה עברה למעונה החדש ברחוב פתח תקווה 14 בשכונת רוממה בירושלים עברו לבנין בית הכנסת דחסידי סאטמר שהיה ברחוב יונה אך המבנה נשרף בשבת.

## ראו גם
* ישיבת חברון כנסת ישראל
* שמואל יעקב בורנשטיין
* חיים סרנא

## קישורים חיצוניים
* 

## הערות שוליים

חברון-גאולה
חברון-גאולה
קטגוריה:גאולה (ירושלים)
מפרצון פאלאקאריה

**מפרצון פאלאקאריה** (באנגלית: **Palakariya Cove** ; בבולגרית: ׂ**залив Палакария**) מפרצון בחוף הצפון-מערבי של האי לייז' בארכיפלג פאלמר, שבאנטארקטיקה.  

רוחבו של המפרצון 3.2 קילומטרים, ואורכו של המפרצון (כניסתו לתוך היבשה) 2 קילומטרים. 

הכניסה למפרצון נמצאת דרומית לנקודת בברש. 

## היסטוריה
### מיפוי המפרצון

המפרצון מופה לראשונה על ידי סוקרים בריטיים בשנת 1978.

### מקור השם

המפרצון נקרא על שם הנהר פאלאקאריה שבמערב בולגריה. 

## לקריאה נוספת

* הגאזט האנטארקטי הבולגרי 

## קישורים חיצוניים

* מפרצון פאלאקאריה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרצון, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
פאלאקאריה
פאלאקאריה
קרחון שטרנה

**קרחון שטרנה** (באנגלית: **Shterna Glacier** ; בבולגרית: **ледник Щерна**) הוא קרחון באי לייז' בארכיפלג פאלמר, שבאנטארקטיקה.  

הקרחון, שאורכו 3.6 קילומטרים (בכיוון מזרח-מערב) ורוחבו 2.2 קילומטרים (בכיוון צפון-דרום), מנקז את המורדות הצפוניים של הרי ברוגמאן, וזורם לכיוון צפון אל תוך מפרץ בואהגאנייוק. 

הקרחון ממוקם צפונית-מזרחית לקרחון סיגמן. 

## היסטוריה
### מיפוי הקרחון

הקרחון מופה לראשונה על ידי סוקרים בריטיים בשנת 1978.

### מקור השם

הקרחון נקרא על שם הכפר שטרנה שבדרום בולגריה. 

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים

* קרחון שטרנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, וסימון מיקום האתרים סביבו באתר copernix

## הערות שוליים

קטגוריה:בולגריה באנטארקטיקה
שטרנה
דקר נסאו

**דקר נסאו** (שם מדעי: *Epinephelus striatus*) הוא מין של דג מקבוצת הדקרים שבמשפחת הדקריים החי בטבע לאורך הקריביים מחופי ברזיל, דרך האיים הקריביים עד למפרץ מקסיקו ופלורידה וברמודה ולחופי האוקיינוס האטלנטי באיי בהאמה. דקר זה ניצוד בכמויות רבות בעבר לדיג מסחרי, וכיום מצוי בסכנת הכחדה גדולה, עקב דיג והרס בתי גידולו. הוא מין מוגן בחוקת ארצות הברית.

דקר זה מגיע לאורך של מטר ולמשקל 25 קילוגרם. הוא בעל קשקשים חומים שלאורכם פסים עבים אפורים לאורך הגוף וגם לאורך הראש, מאחורי העיניים הצהובות. דקרים החיים במים עמוקים נוטים להיות בעלי גוונים אדומים או חומים כהים ואף כתומים לעיתים. הדג בעל לסתות גדולות ופתחי זימים בולטים. הסנפירים אפורים עד חומים.

הדקר שוחה סביב שוניות אלמוגים לאורך חופי הים הקריבי ומצוי עד לעומק 100 מטר. זהו דג סוליטרי הניזון מדגים קטנים, לובסטרים וסרטנים שהוא שואב ללסתותיו במהירות. בין דצמבר לינואר, בלילות ירח מלא חלה השרצה מתואמת של עשרות דקרים לאורך השונית.

כיום חלה עלייה בכמויות הדקרים, לאחר שהם הגיעו כמעט לכליה מוחלטת. כיום דיג אסור בחופי ארצות הברית וברזיל, אך באזורים כמו איי בהאמה מתירים בעונות מיוחדות לדוג פרטים קטנים מ-5 קילוגרם. נוסף על כך הפגיעה בשוניות האלמוגים גוררת אותם להכחדה. בלעדי השונית הם לא ימצאו מזון או מקלט הכרחיים.

## קישורים חיצוניים

## הערות שוליים

ממוזער|מרכז|300px|דקר שצולם בקובה

קטגוריה:בעלי חיים שתוארו ב-1792
קטגוריה:טקסונים שתוארו בידי מרקוס אליעזר בלוך
קטגוריה:דקרים
קטגוריה:דגי הים הקריבי
קאיארפץ

**קאיארפץ** (בהונגרית: **Kajárpéc**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1950 על בסיס שני הכפרים קישפץ (Kispéc) וקיאר (Kajár).

בדומה לכפרים רבים באירופה גם בקאיארפץ האוכלוסייה מתמעטת עם השנים מ-1,440 תושבים בשנת 1990 עד ל-1,269 בשנת 2019 (קיטון של כ-11%).

## הקהילה היהודית
בכפר קישפץ חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
מיצובישי דיאמנטה

**מיצובישי דיאמנטה** (ביפנית: **ディアマンテ**, באנגלית: **Mitsubishi Diamante**) היא מכונית סלון מתוצרת התאגיד הרב-לאומי **[[מיצובישי מוטורס]]** אשר יוצרה בין השנים 1990–2005 ביפן ובאוסטרליה.

"מיצובושי מוטורס" ניצלה את דגם "מיצובישי סיגמא" במספר כלי רכב שונים המבוססים על הדגמים: "Mitsubishi Galant"  ו**מיצובישי דיאמנטה** אשר נמכרו בשווקים שונים בתקופה זו.

## דורות "מיצובישי דיאמנטה"

* דור ראשון - יוצר בין השנים 1990-1996. ב־2 סוגי הנעות: הנעה קדמית, והנעה כפולה 4x4. בין השנים 1990–1991 זכה הדגם בתואר "מכונית השנה ביפן" . בארצות הברית נמכרו בשנת 1993, 52,267 מהדגם, ובשנת 1994 18,096 יחידות אשר יוצרו באוסטרליה.
* דור שני - יוצר בין השנים 1996–2005, מנוע בהנעה קדמית בלבד.

### תצורות דגמי "דור ראשון"
* 4 דלתות - סדאן.
* 4 דלתות - הרדטופ-סדאן (4–5 מושבים).
* 5 דלתות - סטיישן.

### תצורות דגמי "דור שני"
* 4 דלתות - סדאן.
* 5 דלתות - סטיישן.

## גלריה

קובץ:Diamante 1992.JPG | "מיצובישי דיאמנטה", שנת 1992
קובץ:Mitsubishi Diamante LS Wagon.jpeg | "מיצובישי דיאמנטה" דגם "LS" - סטיישן
קובץ: Mitsubishi diamantewagon k45 30r-se 1 r.jpg| "מיצובישי דיאמנטה" - סטיישן
קובץ: Diamante VR-X.jpg| "מיצובישי דיאמנטה" דגם "VR-X", שנת 2005
קובץ: 2005 Mitsubishi Diamante (JDM).jpg| "מיצובישי דיאמנטה", שנת 2005
קובץ: Mitsubishi Diamante Wagon (Japan).jpg| "מיצובישי דיאמנטה" - סטיישן
קובץ:'04 Mitsubishi Diamante.JPG | "מיצובישי דיאמנטה", שנת 2004



קובץ:Diamantepc.jpg | "מיצובישי דיאמנטה", שנת 1995 - ניידת משטרה
קובץ: NZ Police Mitsubishi Diamante in Dunedin.jpg| "מיצובישי דיאמנטה", שנת 2003, ניידת משטרה במשטרת ניו זילנד
קובץ: NZ Police Mitsubishi Diamante in Dunedin2.jpg| "מיצובישי דיאמנטה", שנת 2003, ניידת משטרה במשטרת ניו זילנד


## ראו גם
* מיצובישי מוטורס
* מיצובישי סיגמא

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1990
קטגוריה:כלי רכב יפניים
קטגוריה:כלי רכב המיוצרים באוסטרליה
דיאמנטה
דניאל דניאלי

**דניאל דניאלי** (9 במרץ 1945 – 16 באוקטובר 1977) היה כדורגלן ישראלי ששיחק בעמדת הקיצוני הימני בהפועל תל אביב ובהפועל באר שבע, וכן שיחק בליגה הבכירה בדרום אפריקה ולזכותו הופעה אחת במדי נבחרת ישראל.

## ביוגרפיה
דניאלי נולד בתל אביב, למד שנתיים בבית הספר "נווה צדק", וסיים את לימודי בבית הספר "ביאליק" בעיר. כשהיה בן 12 החל דניאלי לשחק כדורגל, ובגיל 16 הצטרף להפועל תל אביב. בעונת 1961/1962 צורף דניאלי לסגל הקבוצה הבוגרת של המועדון, ובסופה זומן לנבחרת ישראל על ידי המאמן גיולה מאנדי. ב-16 במאי 1962, חודשיים אחרי יום הולדתו ה-17, ערך את הופעתו היחידה בנבחרת, במשחק ידידות מול נבחרת טורקיה, והפך לשחקן הצעיר ביותר ששיחק בנבחרת ישראל, שיא שנשבר כעבור 46 שנים על ידי גיא אסולין.

בפברואר 1963 התגייס דניאלי לצה"ל, ושירת כנהג משאית בחיל התותחנים. במקביל לשירותו הצבאי המשיך לשחק כדורגל, ואף נסע עם נבחרת חיל האוויר למשחקים מחוץ לישראל. באפריל 1964 זומן דניאלי לסגל נבחרת הנוער של ישראל שהשתתפה לראשונה באליפות אסיה לנוער שנערכה בסייגון, לצידם של מרדכי שפיגלר, דרור קשטן, צביקה רוזן ויצחק ויסוקר. דניאלי היה ממצטייני הנבחרת בטורניר, ובמשחק הפתיחה כבש שער בניצחון 4–0 על נבחרת תאילנד.

דניאלי שיחק בהפועל תל אביב עד תחילת שנת 1966, ואז עבר לשחק כמקצוען בליגה הבכירה של דרום אפריקה. כעבור שלוש שנים חזר לישראל והצטרף לקבוצת הפועל באר שבע בעונת 1969/1970, אך לא הצליח לסייע לה להימנע מירידה לליגת המשנה. בעונה זו ספגה הקבוצה את ההפסד הגדול בתולדותיה, 0–8 להפועל תל אביב, אך דניאלי לא שותף במשחק עקב הסכם בין האגודות. בעונה שלאחר מכן כבש דניאלי 20 שערים והעפיל עם הקבוצה בחזרה לליגה הבכירה. בעונת 1971/1972 הצליחה הקבוצה להישאר בליגה, ובסופה פרש דניאלי ממשחק פעיל.

לאחר פרישתו שימש דניאלי כמנהל הפועל באר שבע, ובבעלותו הייתה סוכנות למכירת כלי רכב. אחיו הצעיר יהושע דניאלי היה גם הוא כדורגלן, ושיחק בהפועל מרמורק.

ב-16 באוקטובר 1977, בעת שהיה בשירות מילואים, נהרג דניאלי בתאונת דרכים בגיל 32. דניאלי הותיר אחריו אישה ושני ילדים, והוא נטמן בבית העלמין הצבאי בבאר שבע. דניאלי הוא הכדורגלן היחיד ששיחק בנבחרת ישראל ונפל בעת שירותו הצבאי.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:בוגרי בית הספר ביאליק (תל אביב)
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני הפועל באר שבע
קטגוריה:כדורגלנים ישראלים בדרום אפריקה
קטגוריה:חללי צה"ל
קטגוריה:ספורטאים שנפלו במערכות ישראל
קטגוריה:הרוגי תאונות דרכים בישראל
קטגוריה:אישים הקבורים בבית הקברות הצבאי בבאר שבע
קטגוריה:ישראלים שנולדו ב-1945
קטגוריה:ישראלים שנפטרו ב-1977